**ΠΡΟΔΗΜΟΣΙΕΥΣΗ ΠΟΥ ΑΦΟΡΑ ΤΗΝ ΠΡΟΣΚΛΗΣΗ ΤΟΥ ΠΡΟΓΡΑΜΜΑΤΟΣ**

**«ΑΝΑΒΑΘΜΙΣΗ ΠΟΛΥ ΜΙΚΡΩΝ & ΜΙΚΡΩΝ ΥΦΙΣΤΑΜΕΝΩΝ ΕΠΙΧΕΙΡΗΣΕΩΝ ΜΕ ΤΗΝ ΑΝΑΠΤΥΞΗ ΤΩΝ ΙΚΑΝΟΤΗΤΩΝ ΤΟΥΣ ΣΤΙΣ ΝΕΕΣ ΑΓΟΡΕΣ»**

Το Πρόγραμμα «**Αναβάθμιση πολύ μικρών & μικρών υφιστάμενων επιχειρήσεων με την ανάπτυξη των ικανοτήτων τους στις νέες αγορές**» εντάσσεται στο Επιχειρησιακό Πρόγραμμα «Ανταγωνιστικότητα, Επιχειρηματικότητα, Καινοτομία (ΕΠΑνΕΚ)» του ΕΣΠΑ 2014 – 2020 και έχει ως βασικό στόχο την αναβάθμιση του επιπέδου επιχειρηματικής οργάνωσης και λειτουργίας των ΜΜΕ, στους οκτώ (8) στρατηγικούς τομείς της χώρας, προκειμένου αυτές να αξιοποιήσουν τα ανταγωνιστικά τους πλεονεκτήματα, βελτιώνοντας τη θέση τους στις εθνικές και διεθνείς αγορές.

Οι στρατηγικοί τομείς προτεραιότητας είναι:

* *Αγροδιατροφή / Βιομηχανία Τροφίμων,*
* *Πολιτιστικές και Δημιουργικές Βιομηχανίες (ΠΔΒ),*
* *Υλικά / Κατασκευές,*
* *Εφοδιαστική Αλυσίδα,*
* *Ενέργεια,*
* *Περιβάλλον,*
* *Τεχνολογίες Πληροφορικής και Επικοινωνίας ΤΠΕ,*
* *Υγεία.*

Οι επιχειρήσεις θα ενισχυθούν προκειμένου να αναβαθμιστούν μέσω της αύξησης των επενδύσεων για τον τεχνολογικό και εμπορικό εκσυγχρονισμό τους, την υιοθέτηση της χρήσης των ΤΠΕ, την αύξηση του βαθμού τυποποίησης και πιστοποίησης των προϊόντων, την ανάπτυξη ποιοτικά ολοκληρωμένων υπηρεσιών, τη βελτίωση της ποιότητας προσφερόμενων προϊόντων και υπηρεσιών. Συγχρόνως, με τη μεταφορά τεχνολογίας και τεχνογνωσίας, αναμένεται να ενισχυθούν οι ικανότητες του παραγωγικού δυναμικού και να επιτευχθεί η αύξηση της ανταγωνιστικότητας των ΜΜΕ.

**ΕΠΙΛΕΞΙΜΕΣ ΕΠΙΧΕΙΡΗΣΕΙΣ**

Στο Πρόγραμμα μπορούν να υποβάλλουν πρόταση:

**Υφιστάμενες** **μικρές και πολύ μικρές επιχειρήσεις**, όπως αυτές ορίζονται στη Σύσταση της Επιτροπής 2003/361/ΕΚ[[1]](#footnote-1), που δραστηριοποιούνται αποκλειστικά στους οκτώ (8) στρατηγικούς τομείς προτεραιότητας του ΕΠΑνΕΚ (βλέπε παραπάνω).

**Ως υφιστάμενη ορίζεται κάθε επιχείρηση που έχει συσταθεί έως την 31/12/2013.**

**Εξαιρούνται** οι δραστηριότητες που δεν στηρίζονται από το ΕΤΠΑ[[2]](#footnote-2) (ΕΚ. 1301/2013, άρθρο 3 παρ.2) και τον Κανονισμό για τις Ενισχύσεις Ήσσονος Σημασίας-De minimis[[3]](#footnote-3) (ΕΚ.1407/2013, άρθρο 1), καθώς επίσης και οι δραστηριότητες οι σχετικές με την εστίαση, το λιανικό εμπόριο και τον τουρισμό.

**Οι επιλέξιμες κατηγορίες επιχειρηματικών δραστηριοτήτων (ΚΑΔ) οι οποίες θα τύχουν επιχορήγησης στο πλαίσιο της Δράσης θα ορισθούν στην Πρόσκληση του Προγράμματος.**

**ΠΡΟΫΠΟΘΕΣΕΙΣ ΣΥΜΜΕΤΟΧΗΣ**

Οι βασικές προϋποθέσεις συμμετοχής των επιχειρήσεων που υποβάλλουν επενδυτική πρόταση, είναι οι ακόλουθες:

* να δραστηριοποιούνται στην Ελληνική επικράτεια και να πραγματοποιήσουν επένδυση σε συγκεκριμένη περιφέρεια.
* να λειτουργούν αποκλειστικά με μία από τις ακόλουθες μορφές: επιχειρήσεις εταιρικού / εμπορικού χαρακτήρα (Ανώνυμη Εταιρία, Εταιρία Περιορισμένης Ευθύνης, Ομόρρυθμη Εταιρία ή Ετερόρρυθμη Εταιρία και Ι.Κ.Ε) και ατομικές επιχειρήσεις.
* να μη βρίσκονται υπό πτώχευση, εκκαθάριση ή αναγκαστική διαχείριση,
* να μην αποτελούν προβληματικές επιχειρήσεις[[4]](#footnote-4) κατά την έννοια που δίδεται στο δίκαιο περί κρατικών ενισχύσεων,
* να μην εκκρεμεί σε βάρος τους ανάκτηση ενίσχυσης
* να διαθέτουν ή να δεσμευθούν ότι θα μεριμνήσουν για τις κατάλληλες υποδομές με σκοπό την ελαχιστοποίηση των εμποδίων πρόσβασης ατόμων με αναπηρία, όπου αυτό είναι απαραίτητο και αναγκαίο. Ως υποδομές νοούνται τόσο οι κτιριακές υποδομές όσο και οι ηλεκτρονικές εφαρμογές που απευθύνονται στο πελατειακό κοινό (π.χ. ιστοσελίδες και λοιπές ηλεκτρονικές εφαρμογές όπως ηλεκτρονικά σημεία πληροφόρησης ή/και εξυπηρέτησης κ.λ.π.).
* **να υποβάλουν έως μία επενδυτική πρόταση ανά Α.Φ.Μ.**
* το συνολικό ποσό των ενισχύσεων ήσσονος σημασίας που έχει λάβει στο παρελθόν η επιχείρηση, συμπεριλαμβανομένης της ενίσχυσης από αυτή τη Δράση, να μην υπερβαίνει το ποσό των 200.000 ευρώ (ή 100.000 ευρώ για τον τομέα των μεταφορών) **μέσα σε μία τριετία (τρέχον οικονομικό έτος και τα δύο (2) προηγούμενα οικονομικά έτη) πριν από την ημερομηνία ένταξης της πρότασης.**

Δεν έχουν δικαίωμα υποβολής πρότασης οι δημόσιες επιχειρήσεις, οι δημόσιοι φορείς ή δημόσιοι οργανισμοί ή/και οι θυγατρικές τους, καθώς και επιχειρήσεις που εξομοιώνονται με αυτές.

**ΠΡΟΫΠΟΛΟΓΙΣΜΟΣ ΕΡΓΩΝ – ΓΕΩΓΡΑΦΙΚΗ ΚΑΤΑΝΟΜΗ**

Το πρόγραμμα χρηματοδοτείται με το συνολικό ποσό των **130.000.000 €** (Δημόσια Δαπάνη) και θα υλοποιηθεί μέσω δύο (2) κύκλων προκήρυξης (1ος κύκλος 2015: 40% και 2ος κύκλος 2016: 60%).

Το παρόν πρόγραμμα του 1ου κύκλου χρηματοδοτείται με συνολικό ποσό **52 εκατ. €** (Δημόσια Δαπάνη) και κατανέμεται στις περιφέρειες της χώρας ως εξής:

|  |  |
| --- | --- |
| **ΠΕΡΙΦΕΡΕΙΕΣ** | **ΔΗΜΟΣΙΑ ΔΑΠΑΝΗ (σε €)** |
| Ανατολική Μακεδονία & Θράκη, Κεντρική Μακεδονία, Ήπειρος, Θεσσαλία, Δυτική Ελλάδα | 32.560.000 |
| Δυτική Μακεδονία, Ιόνια Νησιά, Πελοπόννησος, Βόρειο Αιγαίο, Κρήτη | 4.800.000 |
| Αττική | 11.200.000 |
| Στερεά Ελλάδα | 2.000.000 |
| Νότιο Αιγαίο | 1.440.000 |
| **ΣΥΝΟΛΑ** | **52.000.000** |

Η Δημόσια Δαπάνη του προγράμματος συγχρηματοδοτείται από το Ελληνικό Δημόσιο και την Ευρωπαϊκή Ένωση και ειδικότερα από το Ευρωπαϊκό Ταμείο Περιφερειακής Ανάπτυξης (ΕΤΠΑ) με εφαρμογή της ρήτρας ευελιξίας για τη χρηματοδότηση παρεμβάσεων που εμπίπτουν στο πεδίο ενίσχυσης του ΕΚΤ.

**ΚΑΘΕΣΤΩΣ ΕΝΙΣΧΥΣΗΣ**

Στο πλαίσιο του προγράμματος ενισχύονται - σύμφωνα με τον υπ’ αριθμ. ΕΕ 1407/2013 Κανονισμό (De Minimis) - έργα συνολικού προϋπολογισμού ύψους επένδυσης (επιχορηγούμενος π/υ) από **15.000€** έως **200.000 €**

**Το ποσοστό ενίσχυσης ορίζεται κατά μέγιστο στο 40% των επιλέξιμων δαπανών του επενδυτικού σχεδίου. Στην περίπτωση πρόσληψης νέου προσωπικού, το ποσοστό επιχορήγησης προσαυξάνεται κατά 10 μονάδες μόνο μετά την πιστοποίηση επίτευξης αυτού του στόχου**.

Υπάρχει δυνατότητα καταβολής προκαταβολής μέχρι και το 40% της αναλογούσας Δημόσιας Δαπάνης έναντι ισόποσης εγγυητικής επιστολής προερχόμενηs από τράπεζα ή άλλο χρηματοπιστωτικό ίδρυμα εγκατεστημένο σε ένα εκ των κρατών μελών της ΕΕ.

**ΔΙΑΡΚΕΙΑ ΕΡΓΩΝ**

Η διάρκεια υλοποίησης των εγκεκριμένων έργων ορίζεται σε **είκοσι τέσσερις (24) μήνες** από την ημερομηνία έκδοσης της απόφασης ένταξης του επενδυτικού σχεδίου.

**ΕΠΙΛΕΞΙΜΕΣ ΔΑΠΑΝΕΣ**

Αναλυτικά, οι επιλέξιμες κατηγορίες δαπανών οι οποίες θα τύχουν επιχορήγησης στο πλαίσιο της παρούσας Προδημοσίευσης, θα ορισθούν στην Πρόσκληση του Προγράμματος. Ενδεικτικές κατηγορίες επιλέξιμων δαπανών για τη διετή περίοδο ενίσχυσης είναι:

* ο εκσυγχρονισμός και ποιοτική αναβάθμιση κτιριακών και λοιπών υποδομών,
* η απλοποίηση / αυτοματοποίηση λειτουργικών και παραγωγικών δραστηριοτήτων μέσω του εκσυγχρονισμού του εξοπλισμού και της εισαγωγής ή/και αύξηση της χρήσης ΤΠΕ,
* ο επανασχεδιασμός και πιστοποίηση λειτουργιών και προϊόντων των επιχειρήσεων μέσω τεχνικών οργανωτικής καινοτομίας, ενεργειών αναδιάρθρωσης, επαναπροσδιορισμού προϊόντος / υπηρεσίας με την αξιοποίηση μεθοδολογιών Design,
* η απόκτηση τεχνογνωσίας για νέα προϊόντα και υπηρεσίες μέσω συμμετοχής σε εκθέσεις, συνέδρια κ.α,
* η μετεγκατάσταση σε υφιστάμενες βιομηχανικές περιοχές (ΒΙ.ΠΕ), επιχειρηματικά πάρκα και τεχνολογικά πάρκα,
* οι αμοιβές τρίτων.

**Σημειώνεται ότι είναι επιλέξιμο και το μισθολογικό κόστος υφιστάμενου ή νέου προσωπικού που θα απασχοληθεί στο συγκεκριμένο έργο, με εφαρμογή της ρήτρας ευελιξίας.**

**Ως έναρξη επιλεξιμότητας δαπανών ορίζεται η ημερομηνία υποβολής της αίτησης χρηματοδότησης. Σημειώνεται ότι η παρούσα ανακοίνωση αποτελεί Προδημοσίευση.**

**ΥΠΟΒΟΛΗ – ΑΞΙΟΛΟΓΗΣΗ -ΕΝΤΑΞΗ – ΥΛΟΠΟΙΗΣΗ**

Για τη χρηματοδότηση από το παρόν Πρόγραμμα απαιτείται η υποβολή προς αξιολόγηση επιχειρηματικού σχεδίου με βάση τη διαδικασία που θα καθοριστεί στην Πρόσκληση του Προγράμματος.

Οι αναλυτικές προϋποθέσεις συμμετοχής, τα απαιτούμενα δικαιολογητικά, ο τρόπος υποβολής των προτάσεων, η διαδικασία εξέτασης και αξιολόγησης των προτάσεων, τα κριτήρια αξιολόγησης, οι υποχρεώσεις των δικαιούχων στην περίπτωση έγκρισης της αίτησης ενίσχυσης και οι λοιποί όροι του Προγράμματος θα περιγραφούν αναλυτικά στην Πρόσκληση του Προγράμματος (καθώς και στο σύνολο των εγγράφων που την συνοδεύουν). Σημειώνεται ότι κατά τον έλεγχο και την αξιολόγηση των προτάσεων θα γίνουν αυστηρές διασταυρώσεις δεδομένων ώστε να επαληθευθεί η ακρίβεια των στοιχείων που περιέχονται στις επενδυτικές προτάσεις και να αποφευχθούν φαινόμενα απάτης σε βάρος του ενωσιακού προϋπολογισμού.

Η αξιολόγηση των αιτήσεων χρηματοδότησης θα είναι συγκριτική, βάσει των κριτηρίων που θα ορισθούν στην Πρόσκληση του Προγράμματος.

**ΠΛΗΡΟΦΟΡΙΕΣ-ΔΗΜΟΣΙΟΤΗΤΑ**

Η παρούσα Προδημοσίευση ουδεμία έννομη δέσμευση του Δημοσίου γεννά ως προς την τελική Πρόσκληση του Προγράμματος και η διαχειριστική αρχή του ΕΠΑνΕΚ διατηρεί αναλλοίωτο το δικαίωμα να τροποποιήσει του όρους που αναφέρονται στην παρούσα.

**Η Προδημοσίευση, η Πρόσκληση (καθώς και το σύνολο των εγγράφων που την συνοδεύουν) του Προγράμματος, θα αναρτηθούν στις ιστοσελίδες της ΕΥΔ ΕΠΑνΕΚ** [**http://www.antagonistikotita.gr**](http://www.antagonistikotita.gr/) **και του ΕΣΠΑ** [**www.espa.gr**](http://www.espa.gr/)**. Η Προδημοσίευση θα παραμείνει σε διαβούλευση για ένα μήνα.**

**E-mail επικοινωνίας:** [**infoepan@mou.gr**](mailto:infoepan@mou.gr)

**Γραμμή επικοινωνίας: 801 1136 300.**

**ΠΑΡΑΡΤΗΜΑ Ι ΤΗΣ ΣΛΕΕ**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | (1)  Κλάση της ονοµατολογίας των Βρυξελλών | (2)  Περιγραφή εµπορευµάτων | | Κεφάλαιο 1 | Ζώα ζώντα | | Κεφάλαιο 2 | Κρέατα και βρώσιµα παραπροϊόντα σφαγίων | | Κεφάλαιο 3 | Ιχθείς, µαλακόστρακα και µαλάκια | | Κεφάλαιο 4 | Γάλα και προϊόντα γαλακτοκοµίας. Ωά πτηνών. Μέλι φυσικόν | | Κεφάλαιο 5  05.04 | Έντερα, κύστεις και στόµαχοι ζώων, ολόκληρα ή εις τεµάχια, πλην των εξ ιχθύων τοιούτων | | 05.15 | Προϊόντα ζωικής προελεύσεως, µη αλλαχού κατονοµαζόµενα ή περιλαµβανόµενα. Μη ζώντα ζώα των κεφαλαίων 1 και 3, ακατάλληλα διά την ανθρώπινη κατανάλωση | | Κεφάλαιο 6 | Φυτά ζώντα και προϊόντα ανθοκοµίας | | Κεφάλαιο 7 | Λαχανικά, φυτά, ρίζαι και κόνδυλοι, άπαντα εδώδιµα | | Κεφάλαιο 8 | Καρποί και οπώραι εδώδιµοι. Φλοιοί εσπεριδοειδών και πεπόνων | | Κεφάλαιο 9 | Καφές, τέισν και αρτύµατα (µπαχαρικά), εξαιρέσει του µατέ (κλάσις 09.03) | | Κεφάλαιο 10 | ∆ηµητριακά | | Κεφάλαιο 11 | Προϊόντα αλευροποιίας, βύνη, άµυλα, γλουτένη, ινουλίνη | | Κεφάλαιο 12 | Σπέρµατα και καρποί ελαιώδας. Σπέρµατα, σπόροι σποράς και διάφοροι καρποί Βιοµηχανικά και φαρµακευτικά φυτά. Αχυρα και χορτονοµαί | | Κεφάλαιο 13  εχ13.03 | Πηκτίνη | | Κεφάλαιο 15  15.01 | Λίπος χοίρειον υπό την ονοµασιαν «saindoux» και λοιπά χοίρεια λίπη, λαµβανόµενα διά πιέσεως ή τήξεως. Λίπη πουλερικών λαµβανόµενα διά πιέσεως ή τήξεως | | 15.02 | Λίπη βοοαδών, προβατοαδών και αιγοειδών, ακατέργαστα ή τετηγµένα, περιλαµβανοµένων και των λιπών των λεγοµένων πρώτης εκθλίψεως | | 15.03 | Στεατίνη, ελαιοστεατίνη, έλαιον του υπό την ονοµασία «saindoux» χοιρείου λίπους και ελαιοµαργαρίνη, άνευ προσθήκης γαλακτοµατοποιών ουσιών, άνευ αναµείξεως ή παρασκευής τινός | | 15.04 | Λίπη και έλαια ιχθύων και θαλασσίων θηλαστικών, έστω και εξηυγενισµένα | | 15.07 | Έλαια φυσικά µόνιµα, ρευστά ή αλοιφώδη, ακαθάριστα κεκαθαρµένα ή εξηυγενισµένα | | 15.12 | Έλαια και λίπη ζωικά ή φυτικά υδρογονωµένα, έστω και εξηυγενισµένα, αλλ' ουχί περαιτέρω επεξεργασµένα | | 15.13 | Μαργαρίνη, αποµίµησις χοιρείου λίπους (simili saindoux) και έτερα βρώσιµα λίπη παρεσκευασµένα | | 15.17 | Υπολείµµατα προκύπτοντα εκ της επεξεργασίας των λιπαρών ουσιών ή των ζωικών ή φυτικών κηρών | | Κεφάλαιο 16 | Παρασκευάσµατα κρεάτων, ιχθύων, µαλακοστράκων και µαλακίων | | Κεφάλαιο 17  17.01 | Σάκχαρις τεύτλων και σακχαροκαλάµου, εις στερεάν κατάσταοτν | | 17.02 | Έτερα σάκχαρα, σιρόπια. Υποκατάστατα του µέλιτος, έστω και µεµαγµένα µετά φυσικού µέλιτος. Σάκχαρα και µελάσσαι κεκαυµέναι | | 17.03 | Μελάσσαι, έστω και αποχρωµατισµένοι | | 17.05 | Σάκχαρα, σιρόπια και µελάσσαι, άπαντα αρωµατισµένα ή τεχνικώς κεχρωσµένα (περιλαµβανοµένης και της δια βανΐλλης ή βανίλλίνης αρωµατισµένης σακχάρεως), εξαιρουµένων των χυµών οπωρών µετά προσθήκης σακχάρεως εις πάσαν αναλογίαν | | Κεφάλαιο 18  18.01 | Κακάον εις βαλάνους και θραύσµατα βαλάνων, ακατέργαστα ή πεφρυγµένα | | 18.02 | Κελύφη, φλοιοί, µεµβράναι και απορρίµµατα κακάου | | Κεφάλαιο 20 | Παρασκευάσµατα οσπρίων, λαχανικών, οπωρών και ετέρων φυτών ή µερών φυτών | | Κεφάλαιο 22  22.04 | Γλεύκος σταφυλών, µερικώς ζυµωθέν, έστω και αν η ζύµωσις ανεστάλη καθ1 οιονδήποτε έτερον τρόπον, εξαιρέσει της διά προσθήκης οινοπνεύµατος | | 22.05 | Οίνοι εκ νωπών σταφυλών. Γλεύκος εκ νωπών σταφυλών, ούτινος η ζύµωσις ανεστάλη τη προ-σθήκη οινοπνεύµατος (περιλαµβανοµένων και των µιστελίων) | | 22.07 | Μηλίτης, απίτης, υδρόµελι και έτερα ποτά προερχόµενα εκ ζυµώσεως | | Εχ22.08(\*)  εχ22.09(\*) | Αιθυλική αλκοόλη, µετουσιωµένη ή µη, οιουδήποτε αλκοολοµετρικού τίτλου, λαµβανόµενη από γεωργικά προϊόντα περιλαµβανόµενα στο παράρτηµα Ι της συνθήκης, εξαιρουµένων των αποσταγµάτων, ηδύποτων και ετέρων οινοπνευµατωδών ποτών, συνθέτων αλκοολούχων παρασκευασµάτων (καλουµένων συµπεπυκνωµένων εκχυλισµάτων) δια την παρασκευή ποτών | | εχ 22.10 (\*) | Όξος εδώδιµον και υποκατάστατα αυτού εδώδιµα | | Κεφάλαιο 23 | Υπολείµµατα και απορρίµµατα των βιοµηχανιών ειδών διατροφής. Τροφοί παρεσκευασµέναι δια ζώα | | Κεφάλαιο 24  24.01 | Καπνός ακατέργαστος ή µη βιοµηχανοποιηµένος. Απορρίµµατα καπνού | | Κεφάλαιο 45  45.01 | Φελλός, φυσικός ακατέργαστος και απορρίµµατα φελλού. Φελλός ας θραύσµατα, κόκκους ή κόνιν | | Κεφάλαιο 54  54.01 | Λΐνον, ακατέργαστον, µουσκευµένον, αποφλοιωµένον, κτενισµένον ή άλλως πως καταργασµένον, µη όµως νηµατοποιηµένον. Στυπία και απορρίµµατα (περιλαµβανοµένου και του εκ της ξάνσεως νηµάτων, υφασµάτων ή ρακών προερχοµένου λίνου) | | Κεφάλαιο 57  57.01 | Κάνναβις, (Cannabis, sativa) ακατέργαστος, µουσκευµένη, αποφλοιωµένη, χτενισµένη ή άλλως κατειργασµένη, αλλά µη νηµατοποιηµένη. Στυπία και απορρίµµατα καννάβεως (περιλαµβανοµένων και των προερχοµένων εκ της ξάνσεως νηµάτων, υφασµάτων ή ρακών) | |  |

|  |  |
| --- | --- |
|  |  |

1. **Ορισμός ΜΜΕ**

   (i) Ως μικρή επιχείρηση ορίζεται η επιχείρηση η οποία απασχολεί λιγότερους από 50 εργαζομένους και της οποίας ο ετήσιος κύκλος εργασιών ή το σύνολο του ετήσιου ισολογισμού δεν υπερβαίνει τα 10 εκατομμύρια ευρώ.

   (ii). Ως πολύ μικρή επιχείρηση ορίζεται η επιχείρηση η οποία απασχολεί λιγότερους από δέκα εργαζομένους και της οποίας ο ετήσιος κύκλος εργασιών ή το σύνολο του ετήσιου ισολογισμού δεν υπερβαίνει τα 2 εκατομμύρια ευρώ [↑](#footnote-ref-1)
2. Βλέπε Συνημμένο ΠΑΡΑΡΤΗΜΑ [↑](#footnote-ref-2)
3. **Οι εξαιρέσεις του de minimis:**

   α) ενισχύσεις προς επιχειρήσεις που δραστηριοποιούνται στους τομείς της αλιείας και της υδατοκαλλιέργειας, που εμπίπτουν στον κανονισμό (ΕΚ) αριθ. 104/2000 του Συμβουλίου ( 1 )·

   β) ενισχύσεις που χορηγούνται σε επιχειρήσεις που δραστηριοποιούνται στην πρωτογενή παραγωγή γεωργικών προϊόντων·

   γ) ενισχύσεις που χορηγούνται σε επιχειρήσεις που δραστηριοποιούνται στον τομέα της μεταποίησης και της εμπορίας γεωργικών προϊόντων, στις ακόλουθες περιπτώσεις:

   i) όπου το ποσό της ενίσχυσης καθορίζεται με βάση την τιμή ή την ποσότητα τέτοιων προϊόντων που πωλούνται από πρωτογενείς παραγωγούς ή διατίθενται στην αγορά από τις οικείες επιχειρήσεις,

   ii) όπου η ενίσχυση συνοδεύεται από την υποχρέωση απόδοσής της εν μέρει ή εξ ολοκλήρου σε πρωτογενείς παραγωγούς·

   δ) ενισχύσεις για δραστηριότητες που σχετίζονται με εξαγωγές προς τρίτες χώρες ή προς κράτη μέλη, ιδίως δε ενισχύσεις που συνδέονται άμεσα με τις εξαγόμενες ποσότητες, με τη δημιουργία και λειτουργία δικτύου διανομής ή με άλλες τρέχουσες δαπάνες που σχετίζονται με την εξαγωγική δραστηριότητα·

   ε) ενισχύσεις για τις οποίες τίθεται ως όρος η χρήση εγχώριων αγαθών αντί των εισαγόμενων. [↑](#footnote-ref-3)
4. **Ορισμός της προβληματικής από τον Κανονισμό ΕΚ 651/2014.**

   «Προβληματική επιχείρηση»: η επιχείρηση για την οποία συντρέχει τουλάχιστον μία από τις ακόλουθες προϋποθέσεις:

   α) εάν πρόκειται για εταιρεία περιορισμένης ευθύνης (πλην ΜΜΕ που δεν έχει συμπληρώσει τριετία από τη σύστασή της

   ή, όσον αφορά την επιλεξιμότητα για ενίσχυση χρηματοδότησης επιχειρηματικού κινδύνου, ΜΜΕ που δεν έχει συμπληρώσει επταετία από την πρώτη εμπορική της πώληση, η οποία πληροί τα κριτήρια για επενδύσεις χρηματοδότησης επιχειρηματικού κινδύνου κατόπιν ελέγχου με τη δέουσα επιμέλεια από τον επιλεγμένο ενδιάμεσο χρηματοπιστωτικό οργανισμό), όταν έχει απολεσθεί πάνω από το ήμισυ του εγγεγραμμένου της κεφαλαίου λόγω συσσωρευμένων ζημιών. Αυτό ισχύει όταν από την αφαίρεση των συσσωρευμένων ζημιών από τα αποθεματικά (και όλα τα άλλα στοιχεία που θεωρούνται εν γένει ως μέρος των ιδίων κεφαλαίων της εταιρείας) προκύπτει αρνητικό σωρευτικό ποσό που υπερβαίνει το ήμισυ του εγγεγραμμένου κεφαλαίου. Για την εφαρμογή της παρούσας διάταξης, ο όρος «εταιρεία περιορισμένης ευθύνης» παραπέμπει ειδικότερα στα είδη εταιρειών που αναφέρονται στο παράρτημα I της οδηγίας 2013/34/ΕΕ του Ευρωπαϊκού Κοινοβουλίου και του Συμβουλίου (1) και ο όρος «κεφάλαιο» περιλαμβάνει, ενδεχομένως, και κάθε διαφορά από έκδοση υπέρ το άρτιο· β) εάν πρόκειται για εταιρεία στην οποία τουλάχιστον ορισμένα μέλη έχουν απεριόριστη ευθύνη για τα χρέη της εταιρείας (πλην ΜΜΕ που δεν έχει συμπληρώσει τριετία από τη σύστασή της ή, όσον αφορά την επιλεξιμότητα για ενίσχυση χρηματοδότησης επιχειρηματικού κινδύνου, ΜΜΕ που δεν έχει συμπληρώσει επταετία από την πρώτη εμπορική της πώληση, η οποία πληροί τα κριτήρια για επενδύσεις χρηματοδότησης επιχειρηματικού κινδύνου κατόπιν ελέγχου με τη δέουσα επιμέλεια από τον επιλεγμένο ενδιάμεσο χρηματοπιστωτικό οργανισμό), εφόσον έχει απολεσθεί πάνω από το ήμισυ του κεφαλαίου της, όπως φαίνεται στους λογαριασμούς της εταιρείας, λόγω συσσωρευμένων ζημιών. Για την εφαρμογή της παρούσας διάταξης, ο όρος «εταιρεία στην οποία τουλάχιστον ορισμένα μέλη έχουν απεριόριστη ευθύνη για τα χρέη της εταιρείας» παραπέμπει ειδικότερα στα είδη εταιρειών που αναφέρονται στο παράρτημα II της οδηγίας 2013/34/ΕΕ· γ) εάν πρόκειται για εταιρεία που υπάγεται σε συλλογική πτωχευτική διαδικασία ή πληροί τις προϋποθέσεις του εθνικού δικαίου που τη διέπει όσον αφορά την υπαγωγή της σε συλλογική πτωχευτική διαδικασία μετά από αίτημα των πιστωτών της· δ) εάν πρόκειται για επιχείρηση που έχει λάβει ενίσχυση διάσωσης και δεν έχει ακόμη αποπληρώσει το δάνειο ή λύσει τη σύμβαση εγγύησης ή που έχει λάβει ενίσχυση αναδιάρθρωσης και υπόκειται ακόμη σε σχέδιο αναδιάρθρωσης· ε) εάν πρόκειται για άλλη επιχείρηση εκτός ΜΜΕ, εφόσον τα τελευταία δύο έτη:

   1) ο δείκτης χρέους προς ίδια κεφάλαια της επιχείρησης είναι υψηλότερος του 7,5 και

   2) ο δείκτης κάλυψης χρηματοοικονομικών υποχρεώσεων της επιχείρησης (EBITDA interest coverage ratio) είναι κάτω του 1,0. [↑](#footnote-ref-4)